Kosovo (en albanés Kosovë u Kosova, en serbio Косово / Kosovo) ye un territorio interior d'a peninsula d'os Balcans, en o sudeste d'Europa, que proclamó a suya independencia de Serbia de trazas unilaterals o 17 de febrero de 2008. Ista independencia ye estata reconoixita per muitos estatos relevants en a politica mundial -como Estatos Unitos, Australia u, a dintro la Unión Europea, Reino Unito, Francia y Alemanya- pero no per altros como Rusia, China u estatos europeus como Espanya u Grecia. Tampoco no ha ingresato a la Organización d'as Nacions Unitas. De jure, o territorio contina estando una provincia autonoma de Serbia. A mayor parti d'a población, mayoritariament albanesa (en un 88% seguntes os datos d'o 2003), ya heba declarato la independencia d'a Republica de Kosovo en 1990, pero no fue reconoixita, excepto por Albania, dica que, o 17 de febrero de 2008, o parlamento la declaró.